CELEX: 32021D0325
Language: hr
Date: 2021-02-22 00:00:00
Title: Provedbena odluka Vijeća (EU) 2021/325 od 22. veljače 2021. o imenovanju potpredsjednika nadzornog odbora Europske središnje banke

24.2.2021   
               
               
                  HR
               
               
                  Službeni list Europske unije
               
               
                  L 64/6
               
            
         PROVEDBENA ODLUKA VIJEĆA (EU) 2021/325
         od 22. veljače 2021.
         o imenovanju potpredsjednika nadzornog odbora Europske središnje banke
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (1), a posebno njezin članak 26. stavak 3.,
         budući da:
         
                     (1)
                  
                  
                     Vijeće je 15. listopada 2013. donijelo Uredbu (EU) br. 1024/2013 o dodjeli određenih zadaća Europskoj središnjoj banci (ESB) u vezi s politikama bonitetnog nadzora kreditnih institucija.
                  
               
                     (2)
                  
                  
                     Planiranje i izvršavanje zadaća dodijeljenih ESB-u trebao bi u potpunosti obavljati njegov nadzorni odbor koji se sastoji od predsjednika, potpredsjednika i četiriju predstavnika ESB-a te jednog predstavnika nacionalnog nadležnog tijela u svakoj državi članici sudionici.
                  
               
                     (3)
                  
                  
                     Nadzorni odbor ključno je tijelo pri izvršavanju nadzornih zadaća ESB-a u okviru jedinstvenog nadzornog mehanizma. Uredbom (EU) br. 1024/2013 Vijeću je stoga dodijeljena ovlast za imenovanje predsjednika i potpredsjednika nadzornog odbora.
                  
               
                     (4)
                  
                  
                     Vijeće je 4. listopada 2019. Provedbenom odlukom (EU) 2019/1671 (2) imenovalo g. Yvesa MERSCHA potpredsjednikom nadzornog odbora. Mandat potpredsjednika nadzornog odbora istekao je 14. prosinca 2020.
                  
               
                     (5)
                  
                  
                     U skladu s člankom 26. stavkom 3. Uredbe (EU) br. 1024/2013, ESB, nakon saslušanja nadzornog odbora, Europskom parlamentu podnosi prijedlog za imenovanje potpredsjednika nadzornog odbora koji se bira iz redova članova Izvršnog odbora ESB-a. ESB je takav prijedlog podnio 18. prosinca 2020., a Europski parlament odobrio ga je 8. veljače 2021.,
                  
               DONIJELO JE OVU UREDBU:
         
            Članak 1.
            G. Frank ELDERSON imenuje se potpredsjednikom nadzornog odbora Europske središnje banke na razdoblje od pet godina počevši od 24. veljače 2021.
         
         
            Članak 2.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 22. veljače 2021.
            
               
                  Za Vijeće
               
               
                  Predsjednik
               
               J. BORRELL FONTELLES
            
         
         
            (1)  SL L 287, 29.10.2013., str. 63.
         
         
            (2)  Provedbena odluka Vijeća (EU) 2019/1671 od 4. listopada 2019. o imenovanju potpredsjednika nadzornog odbora Europske središnje banke (SL L 256, 7.10.2019., str. 8.).